Държавен вестник, бр. 103, 2003 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  103
5. характеристика и състояние на тревната
покривка под склопа на насажденията и акуму-
лация на тежки метали;
6. здравословно състояние, биотични и аби-
отични увреждания и тяхното отражение върху
дървесната растителност;
7. таксационни промени и биомаса.
(5) Информацията по ал. 4, т. 3, 4 и 5 е на
база изследвания, извършвани по стандартизи-
рани или утвърдени аналитични методи.
Чл. 8. (1) Лесопатологичният мониторинг в
стационарните обекти се провежда за просле-
дяване видовия състав, числеността и динами-
ката на насекомните и други вредители и бо-
лести, степента на повреди в горите от тях и за
определяне на количествените и качествените
показатели на популациите и тенденциите за
нарастване или намаляване.
(2) За целите на лесопатологичния монито-
ринг могат да се използват и феромони. Те би-
ват полови и агрегационни:
1. половите феромони се използват при ле-
сопатологичното обследване на гъботворка,
борова процесионка, летораслозавивачка и др.
за установяване началото и продължителност-
та на летежа; залагат се до 10 броя на обект на
височина 1,5 м над земята;
2. агрегационни феромони се използват за
привличане на корояди и установяване на лете-
жа и плътността на популацията им; залагат се
3—5 броя на обект на височина 1,5 м и разсто-
яние не по-малко от 10 м от здравите дървета.
(3) Лесопатологичният мониторинг в стаци-
онарните обекти се провежда от специалистите
на лесозащитните станции чрез неколкократно
обследване през годината.
Чл. 9. (1) В ДЛ и ДДивС лесозащитните стан-
ции определят от 3 до 5 стационарни обекта,
представляващи характерни или първични ог-
нища за основните вредители или заболявания.
(2) Площта на всеки стационарен обект се
съобразява с биологията на вредителя и струк-
турата на горския фонд.
(3) Стационарните обекти се означават на
терена с трайни знаци, нанасят се на карта в
М 1:25 000 и за тях лесозащитните станции по-
пълват формуляр (приложение № 3).
Чл. 10. (1) В стационарните обекти лесоза-
щитна станция събира информация за:
1. таксационната характеристика на насаж-
дението;
2. определяне на количествените показате-
ли на популацията на насекомния вредител (аб-
солютна заселеност и коефициент на размно-
жаване);
3. определяне на качествените показатели
на популацията на насекомния вредител (пло-
довитост, полово съотношение, ентомофаги и
здравословно състояние);
4. определяне вида, размера и степента на
заболяването на дървесната растителност и
повредите.
(2) Събраната информация се отразява в
сведение по образец (приложение № 3).
Раздел III
Лесопатологично обследване
Чл. 11. (1) Лесопатологичното обследване
се провежда след констатирано нападение от
вредители, болести и други повреди.
(2) При лесопатологичното обследване се
установяват:
1. размерът на нападнатата площ;
2. видът на вредителя и повредата;
3. причинителят на болестта и повредата;
4. степента на нападение.
Чл. 12. (1) Лесопатологичното обследване е
текущо-оперативно и специално.
(2) Текущо-оперативното обследване се из-
вършва всяка година в зависимост от биологи-
ята на вредителите и причинителите на заболя-
вания и други повреди.
(3) На текущо-оперативно лесопатологично
обследване подлежат:
1. действащи огнища от насекоми, болести и
други повреди;
2. всички площи, в които при наблюденията
са установени признаци за нападения от вреди-
тели, болести и други повреди;
3. насаждения, в които през предходни годи-
ни е имало стихийни бедствия—пожари, повре-
ди от сняг и вятър, замърсяване, масово съхне-
не на дървета и др.;
4. горски разсадници и новосъздадени кул-
тури и естествени насаждения, в които са уста-
новени повреди по фиданките;
5. временни и постоянни складове за дърве-
ни материали и насажденията в съседство с тях.
(4) Специално обследване се провежда при
възникване на лесопатологичен проблем за
отделна територия или за цялата страна, като:
масово съхнене на гори, поява и повреди от нов
насекомен или друг вредител или причинител
на заболяване и др.
Чл. 13. (1) Лесопатологичното обследване
се извършва маршрутно чрез залагане на проб-
ни площи и моделни дървета и др. Резултатите
от обследването се отразяват в дневник (прило-
жение № 4).
(2) Броят на пробните площи и моделните
дървета се определят в зависимост от големи-
ната на обследваната гора и вида на вредителя
или заболяването. Те не могат да бъдат по-мал-
ко от 3 броя пробни площи за обект с размер
1 дка и/или 3—5 броя моделни дървета за обект.
Чл. 14. В началото на всяка година лесоза-
щитната станция провежда задължителен ин-
структаж на лесовъдите от РУГ, държавните и
общинските лесничейства и ДДивС, които ще
извършват обследванията през годината.
Чл. 15. (1) В държавните гори и горите, соб-
ственост на физически лица, лесопатологично-
то обследване се извършва от държавните лес-
ничейства и лесозащитните станции.